open-index/open-wikipedia-markdown huggingface dataset:
Nausodžio II piliakalnis

**Nausodžio, Varkalių piliakalnis II, vad. Pilale** – piliakalnis, esantis Varkaliuose (Nausodžio sen.), Plungės rajone, archeologijos ir mitologijos paminklas (kultūros paminklų sąrašo Nr. AR786, u. k. 5472 ).

Piliakalnis tirtas 2007, 2013 m. Datuojamas I tūkstantmečiu – XIII a. Pasakojama apie kalne paslėptus turtus ar čia buvusią šventovę, be to, nurodoma jog ant kalno savo vardines švęsdavo ir koncertus rengdavo Plungės kunigaikštis Mykolas Oginskis.

Piliakalnis pasiekiamas iš kelio , Varkaliuose pasukus į šiaurės vakarus, į Ramunių gatvę. Tiesiai pavažiavus apie 1,3 km, pasiekiama sodyba, kurios prieigose, kairėje, įrengta automobilių sustojimo ir atokvėpio aikštelė su infrastruktūra, informaciniu stendu. Miškingame šlaite įrengtu pėsčiųjų taku nusileidžiama į atvirą Babrungo slėnį, kuriame atsiveria piliakalnis – lapuočiais medžiais apaugusi atskira kalva, pažymėta paminklo ženklu. Čia vedantis takas per medinį tiltelį kerta išvalyto upelio vagą. Kitame piliakalnio krašte (pietvakarų pusėje) atsiveria šalia, už 200 m, stūksantis pirmasis Nausodžio piliakalnis. Priešingame upės krante, maždaug už 700 m, yra Gandingos piliakalnis.

## Piliakalnio charakteristikos

Piliakalnis – tai Babrungo upės kairiajame krante, plačiame slėnyje stūksanti atskira kalva, iš pietų ir rytų pusių juosiama kanalizuoto upelio, apaugusi medžiais ir krūmais. Piliakalnio aikštelė netaisyklingo trikampio formos, pailga rytų-vakarų kryptimi, maždaug 95 m ilgio, 60 m pločio. Aikštelė vakarų pusėje 2 m aukštesnė, smailėjanti, apardyta arimų, apaugusi pavieniais medžiais ir krūmais. Rytų šlaite terasa maždaug 3 m žemiau aikštelės, rytų kryptimi nuolaidi. Terasa apie 25 m pločio ir 70 m ilgio šiaurės-pietų kryptimi. Šlaitai statūs, 10-14 m aukščio.

## Šaltiniai

## Nuorodos

* Plungės rajono piliakalniai 
* Hillforts.eu atvirųjų duomenų ištekliai
HD 8535 b

**HD 8535 b** – egzoplaneta, skriejanti apie F spektrinės klasės žvaigždę HD 8535, esančią Fenikso žvaigždyne. Nuo Saulės sistemos nutolusi apie 180,3 šviesmečio (55,3 parseko).

HD 8535 b yra dujinė milžinė. Planetos masė siekia 0,68 Jupiterio masės (216 kartų masyvesnė už Žemę), o spindulys – apytikriai 1,25 karto didesnis nei Jupiterio. Apie savo žvaigždę planeta apskrieja per maždaug 1313 parų, jos orbitos spindulys – 2,45 av, o ekscentricitetas – 0,15. HD 8535 b pusiausvyros temperatūra – 188,3 K.

Apie HD 8535 b atradimą pranešta 2009 m. Planeta aptikta Čilėje esančioje La Siljos observatorijoje, taikant radialinių greičių metodą. HD 8535 b yra vienintelė šioje sistemoje atrasta planeta.

## Šaltiniai
Prakeikti „United“

**Prakeikti „United“** () – 2009 m. sukurtas biografinis sporto filmas apie futbolo trenerį Brian Clough ir jo trumpalaikę karjerą „Leeds United AFC“ klube.

## Turinys

Po to, kai ilgametis vyriausiasis „Leeds United“ klubo treneris Don Revie gauna pasiūlymą treniruoti Anglijos rinktinę, kvietimą užimti jo vietą gauna Brian Clough, iki tol pasiekęs puikių rezultatų su „Derby County“ komanda. Cloughas su Revie buvo dideli priešai, nes Cloughas nuolat kritikavo oponentą dėl „Leeds“ propaguojamo „nešvaraus“ žaidimo stiliaus. Nepaisant to, jis sutinka užimti savo varžovo vietą ir atsisako darbo kitame klube, tačiau jam nesiseka rasti bandros kalbos su žaidėjais, o treneris Peter Taylor, su kuriuo jis nuolat dirbo, atsisako vykti kartu. Prasti rezultatai lemia tai, kad Cloughas atleidžiamas iš trenerio pareigų vos po 44 dienų darbo.

## Pagrindiniai aktoriai
: *Aktorius – vaidmuo*
* Michael Sheen – Brian Clough
* Timothy Spall – Peter Taylor
* Colm Meaney – Don Revie
* Maurice Roeves – Jimmy Gordon
* Oliver Stokes – Nigel Clough
* Henry Goodman – Manny Cussins

## Pagrindiniai apdovanojimai
* Satelito apdovanojimas (nominacija) – geriausias aktorius (M. Sheen), geriausias antrojo plano aktorius (T. Spall)

## Išnašos
Smegenys (filmas)

**Smegenys** () – 1969 m. sukurta veiksmo komedija, paremta 1963 m. Didžiojoje Britanijoje įvykdytu traukinio apiplėšimu.

## Pagrindiniai aktoriai
: *Aktorius – vaidmuo*
* Jean-Paul Belmondo – Arturas
* Bourvil – Anatolis
* David Niven – pulkininkas Metjusas / Smegenys
* Eli Wallach – Frenkis
* Silvia Monti – Sofija 

## Turinys

Iš kalėjimo pabėgę du sukčiai Arturas ir Anatolis nusprendžia šį kartą įvykdyti didelį apiplėšimą – užpulti traukinį, gabenantį NATO skirtus pinigus. Tuo pačiu tokį patį nusikaltimą planuoja ir garsus plėšikas pravarde Smegenys, apjungęs savo jėgas su Italijos mafijos vadeiva Frenkiu. Nusikaltėliai vienu metu atsiduria traukinyje, kur jiems tenka susigrumti ne tik su kareiviais, bet ir tarpusavyje...
Laimė viena nevaikšto

**Laimė viena nevaikšto** () – 2012 m. Prancūzijoje sukurta romantinė komedija.

## Pagrindiniai aktoriai
: *Aktorius – vaidmuo*
* Gad Elmaleh – Saša
* Sophie Marceau – Šarlotė
* Maurice Barthelemy – Loranas
* Francois Berleand – Alanas Pošas
* Michael Abiteboul – Lionelis
* Julie-Anne Roth – Kris
* Macha meril – Fanfan
* Berenice Marlohe

## Turinys

Pianistas ir kompozitorius Saša gyvena nerūpestingą gyvenimą ir neplanuoja tolimos ateities, leisdamas vakarus klubuose su draugais ar merginomis. Kartą kurioziškai jis susipažįsta su 40-mete Šarlote, su kuria pradeda susitikinėti. Kai jausmai ima vis labiau liepsnoti, jis sužino, kad Šarlotė turi 3 vaikus, pavydų buvusį vyrą ir paskutiniu metu gyveno su Lanu Pošu – turtuoliu, kuriam tiek ji, tiek Saša dirba. Pažintis su Šarlote pakeičia Sašą, jis tampa atsakingesnis, tačiau Pošas nesižavi naujuoju buvusios sugyventinės draugu ir pastarasis netenka visų užsakymų. Galiausiai jis gauna užsakymą sukurti muziką spektakliui Niujorke ir turi pasirinkti: meilė ar darbas...
Puikus planas

**Puikus planas** () – 2012 m. Prancūzijoje sukurta komedija. 

## Pagrindiniai aktoriai
: *Aktorius – vaidmuo*
* Diane Kruger – Izabelė
* Dany Boon – Žanas-Ivas
* Alice Pol – Korina
* Robert Plagnol – Pjeras
* Jonathan Cohen – Patrikas
* Laure Calamy – Valeri 

## Turinys

Jau daugiau kaip 120 metų Izabelės giminės moteris persekioja prakeiksmas: visų jų pirmoji santuoka baigiasi skyrybomis. Ji pati jau dešimtmetį gyvena su Pjeru ir tariasi apgavusi likimą. Vis tik kuomet jiedu pradeda galvoti apie vaikus, Pjeras primygtinai nori, kad iki tol jiedu susituoktų. Paklausiusi draugės patarimo, Izabelė nusprendžia slapta susituokti ir išsiskirti dar iki vestuvių su Pjeru, kad prakeiksmas būtų pašalintas. Jai suorganizuojamas susitikimas su fiktyviu jaunikiu Kopenhagoje, tačiau šis sutartu laiku nepasirodo. Izabelė, nenorėdama nusileisti, nusprendžia sėsti į kitą lėktuvą ir vykti paskui vyrą (Žaną-Ivą), su kuriuo susipažino skrydžio metu. Jiedu atsiduria Kenijoje, kur po dienos susituokia pagal vietinių gyventojų papročius. Nieko nesakiusi, Izabelė kitą dieną pabėga ir grįžta namo, tačiau kuomet nuneša pareiškimą tuoktis, sužino, kad jos santuoka oficiali. Kol Pjeras nieko nesužinojo, Izabelė skuba rasti Žaną-Ivą, tačiau jai dar reikia priversti jį skirtis...

## Apdovanojimai
* Jupiler apdovanojimas (nominacija) – geriausia Vokietijos aktorė (D. Kruger)
* Newport Beach filmų festivalis – geriausias filmas, geriausias scenarijus, geriausias režisierius (P. Chaumeil), geriausia aktorė (D. Kruger)
Vedo nudo

**Vedo nudo** – 1969 m. Italijoje sukurta komedija. Sudaryta iš atskirų epizodų, kuriuose pagrindinį vaidmenį atlieka aktorius Nino Manfredi.

## Pagrindiniai aktoriai
* Nino Manfredi
* Sylva Koscina
* Veronique Vendell
* Umberto D‘Orsi
* Daniela Giordano
* Nerina Montagnani
* Enrico Maria Salerno
* Lia Tanzi

## Apdovanojimai
* David di Donatello – geriausias aktorius (N. Manfredi)
* Nastro d'argento (nominacija) – geriausias originalus scenarijus
Vagių mokykla

**Vagių mokykla** () – 1986 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Paolo Villaggio – Dalmacijus
* Lino Banfi – Amalijus
* Massimo Boldi – Edžiustas
* Enrico Maria Salerno – „dėdė“
* Barbara Scoppa – Mariza 

## Turinys

Trejetas žioplų pusbrolių, kurie nežino apie vienas kito egzistavimą, gauna kvietimą iš nepažįstamo „dėdės“, kuris pasiūlo šiems tapti profesionaliais vagimis. Jiems organizuojami apmokymai, po kurių „dėdė“ pasiunčia juos į pirmąją užduotį. Vagystė nepasiseka ir trijulė pusmečiui atsiduria už grotų. Pasibaigus bausmei, jie vėl susitinka su „dėde“ ir dabar jų laukia kur kas didesnis darbas. Kai šį pavyksta įgyvendinti, „dėdė“ apgauna pusbrolius ir dingsta su visu grobiu...
Vagių mokykla II

**Vagių mokykla 2** () – 1987 m. sukurta komedija.

## Pagrindiniai aktoriai
: *Aktorius – vaidmuo*
* Paolo Viilaggio – Dalmacijus
* Massimo Boldi – Edžiustas
* Enrico Maria Salerno – „dėdė“
* Florence Guerin – Suzana 

## Turinys

Du nevykėliai pusbroliai toliau nesėkmingai bando verstis vagystėmis, tačiau vis patiria nesėkmes. Praeitą kartą juos apgavęs „dėdė“ pasirodo vėl ir įtikina imtis dar vieno bendro „reikalo“. Trečiojo pusbrolio nebėra, jis išvykęs į Pietų Ameriką, tačiau jo vietą užima jo duktė Suzana. Trijulė turi apšvarinti laivą, kuriuo gabenamas didelis papuošalų su deimantais kiekis...
Fantocis (filmas)

**Fantocis** () – 1975 m. Italijoje sukurta komedija, vienas žymiausių aktoriaus Paolo Villaggio vaidmenų. Parodijos stiliaus filmas šalyje sulaukė milžiniško pasisekimo ir 9 tęsinių, kurie buvo kuriami iki 1999 m. 

## Pagrindiniai aktoriai
: *Aktorius – vaidmuo*
* Paolo Villaggio – buhalteris Ugo Fantocis
* Anna Mazzamauro – panelė Silvani
* Gigi Reder – Filinis
* Giuseppe Anatrelli
* Liù Bosisio
* Umberto D‘Orsi
* Plinio Fernando

## Apdovanojimai
* Nastro d'argento (nominacija) – geriausia antrojo plano aktorė (A. Mazzamauro)
Gaite Jansen

**Gaite Jansen** (g. 1991 m. gruodžio 25 d. Roterdamas) – Nyderlandų aktorė.

Vaidina Amsterdamo teatre, kine, taip pat televizijos serialuose: „Birmingemo gauja“ (2016), „Line of Duty“ (2017), „Jett“ (2019).

Filmas „Supernova“ (2014), kuriame ji atliko pagrindinį vaidmenį, buvo rodomas „Berlyno filmų festivalyje“.

## Filmografija
* Knielen op een bed violen (2016)
* Supernova – Meis (2014)
* Hoe duur was de suiker (2013)
* De groeten van Mike! (2012)
* 170 Hz (2011)
* Lotus (2011)
* Sonny Boy (2011)
* Life is Beautiful (2010)
* Schemer (2010)
* Lover of loser (2009)
* Happy End (2009)
* Coach (2009, TV filmas)
* Gaandeweg (2008)
* Zingen In Het Donker (2008)
* Luwte (2008)

## Pagrindiniai apdovanojimai
* Auksinis veršis (nominacija) – geriausia aktorė (2011), geriausia antrojo plano aktorė (2016)
* Rembrandto apdovanojimas (nominacija) – geriausia Nyderlandų aktorė (2013, 2014)

## Nuorodos
* IMDb profilis
* Oficiali svetainė
Marie Gillain

**Marie Gillain** (g. 1975 m. birželio 18 d. Lježas) – belgų aktorė ir kosmetikos kompanijos „Lancôme“ modelis.

## Filmografija

* Mon père, ce héros (1991)
* Marie (1993)
* L'Appât (1995)
* Le Affinità elettive (1996)
* Un air si pur... (1997)
* Le Bossu (1997)
* Vakarienė (1998)
* Harem Suare' (1999)
* Laissons Lucie faire! (2000)
* Absolument fabuleux (2001)
* Barnie et ses petites contrariétés (2001)
* Laissez-passer (2002)
* Ni pour ni contre (bien au contraire) (2003)
* Tout le plaisir est pour moi (2004)
* L'Enfer (2005)
* Ma vie n'est pas une comédie romantique (2007)
* Fragile(s) (2007)
* Pars vite et reviens tard (2007)
* La Clef (2007)
* Les Femmes de l'ombre (2008)
* Magique (2008)
* La Très Très Grande Entreprise (2008)
* Coco avant Chanel (2009)
* Toutes nos envies (2011)
* Landes (2012)
* Valentin Valentin (2014)
* Mirage d’amour avec fanfare (2016)

## Pagrindiniai apdovanojimai
* Cezario apdovanojimas (nominacija) – perspektyviausia aktorė (1992, 1996), geriausia aktorė (1998, 2012)
* Giffoni filmų festivalis – geriausia aktorė (1993)
* Magritte apdovanojimas (nominacija) – geriausia aktorė (2013, 2017)
* Globe de Cristal (nominacija) – geriausia aktorė (2012, 2019)
* Paryžiaus filmų festivalis – geriausia aktorė (1994)

## Nuorodos

* IMDb profilis
Ilaria Occhini

**Ilarija Okini** (1934 m. kovo 28 d. – 2019 m. liepos 20 d.) – italų kino, teatro ir televizijos aktorė.

## Filmografija
* Terza liceo (1954)
* Il medico e lo stregone (1957)
* Sigfrido, (1957)
* Pia de' Tolomei (1958)
* Cartagine in fiamme (1960)
* Il mantenuto (1961)
* Il tiranno di Siracusa (1962)
* I promessi sposi (1964)
* I complessi (1965)
* Gli uomini dal passo pesante (1965)
* L'uomo che ride (1966)
* Pattuglia anti gang (1966)
* Un uomo a metà (1966)
* La divorziata (1972)
* Due contro la città (1973)
* Benvenuti in casa Gori (1990)
* Pizza Colonia: Soffice o croccante? (1991)
* Ritorno a casa Gori (1996)
* La Venere di Willendorf (1996)
* Boom (1999)
* Domani (2001)
* Mar nero (2008)
* Mine vaganti (2010)
* Tutti al mare (2011)
* Ideali šeima (2012)

## Apdovanojimai
* David di Donatello – geriausia antrojo plano aktorė (2010)
* David di Donatello nominacija – geriausia aktorė (2009)
* Ciak d'oro nominacija – geriausia antrojo plano aktorė (2013)
* Nastro d'argento – geriausia antrojo plano aktorė (1992), karjeros apdovanojimas (2010)
* Lokarno filmų festivalis – geriausia aktorė (2008) 

## Nuorodos

* IMDb profilis
Dyanne Thorne

**Diana Torn** (; 1936 m. spalio 14 d. – 2020 m. sausio 28 d.) – JAV aktorė, geriausiai žinoma vaidmenimis eksploatacinio žanro filmuose. Garsiausias jos sukurtas personažas – SS prižiūrėtoja Ilsa.

## Dalinė filmografija
* Ilsa, SS vilkė (1975)
* Ilsa, nuožmioji prižiūrėtoja (1977)
* Sibiro tigrė (1977)

## Nuorodos

* IMDb profilis
Bukantės dvaras

**Bukantės dvaro sodyba** (arba ***Bukantės dvarelis***) – buvusio dvaro sodyba, esanti Plungės rajone, Šateikių seniūnijoje, Godelių kaime, Bukantės viensėdyje, 5 km į pietryčius nuo Šateikių. Čia įsikūręs Žemaičių dailės muziejaus padalinys – rašytojos Žemaitės namas–muziejus. Sodyba pasiekiama iš kelio . Dvaro sodyboje organizuojami Žemaitės gimimo dienos minėjimai, Pasaulio žemaičių dailės parodų renginiai, Europos paveldo dienos, literatūriniai renginiai, edukaciniai užsiėmimai.

Dvaro sodyboje stovi ponų namas (čia gimė Žemaitė), atstatyti tvartas, klėtis ir šulinys, išlikę parko želdinių, sodo ir kelių tinklo fragmentai. Nuo 1992 m. dvaro sodyba įrašyta į Kultūros vertybių registrą. Teritorija užima 40 332 m² plotą.

## Istorija

XVI a. viduryje dokumentuose minimas bajorų Bukončių valdų ribos ir vietovardis Bukantiškės. XVII a. Bukantę sudarė dvi dalys – Didžioji ir Mažoji Bukantės. Nuo XIX a. pradžios Didžiąją Bukantę valdė Andriejauskai. 1860-1863 m. dvarininkas A. Andriejauskas pastatė Bukantės koplyčią.

XVIII a. pabaigoje  Mažojoje Bukantėje buvo įsikūręs palivarkas (dvarelis), priklausęs Šateikių dvarui, kurį Pliateriai įsigijo 1723 m. Pranciškaus Broel-Platerio valdymo metu Žemaitės tėvai Beniuševičiai, bežemiai bajorai, dvarelyje buvo prižiūrėtojais, gaudavo algas: tėvas tarnavo urėdu, o motina – šeimininke. Čia jie pragyveno 20 metų. Šeimoje gimė jų trečioji duktė, būsimoji rašytoja Julija (1845-1921). Šiuose namuose ji augo iki 12 metų, vėliau tėvai ją išleido mokytis į Šėmus.

Tarpukariu, per įvykdytą žemės reformą Bukantė buvo išdalyta, dvarelyje įsikūrė keturi valstiečių ūkiai, prijungti prie Godelių kaimo. 

1960-1963 ponų namas buvo restauruojamas. 1965 m. minint rašytojos Žemaitės 120-ąsias gimimo metines, jos gimtajame name įrengta memorialinė ekspozicija. Iki 1994 m. priklausė Telšių „Alkos" muziejui, nuo 1994 m. - Žemaičių dailės muziejui. 1977 m. aplink sodybą tautodailininkai pastatė rodyklių ir skulptūrų. 2012 m. dar kartą suremontuotas dvarelio gyvenamasis namas, ant buvusių svirno pamatų ir dalies tvarto pamatų atstatyti pastatai.

## Architektūra

Ponų namas liaudiško stiliaus, statytas XIX a. pirmoje pusėje. Išlikusi autentiška namo šildymo sistema: pastate yra keturios krosnys, iš jų išvedžioti ortakiai, o dūmai sueina į vieną kaminą (atskirą patalpą žemaičių trobose).

Sodybą puošia mažosios kraštovaizdžio architektūros statiniai ir vaizduojamojo meno formos: stogastulpiai, Žemaitės skulptūra (aut. V. Ulevičius), atstatytas šulinys.

Atstatytame tvarte suformuotos salės tautodailei ir seniesiems amatams, pristatomas kryždirbystės menas. Svirne įrengta medžio drožėjo Stanislovo Riaubos (1904–1982) memorialinė ekspozicija.

## Šaltiniai

## Nuorodos

* Smulkaus bajoro dvarelis ir regioniškumas architektūroje. Bukantės dvaras | bernardinai.lt
* Sąrašas:Lietuvos dvarai 
* Sugrįžtantys dvarai (16). Bukantės dvaro sodyba – rašytojos Žemaitės gimtinė
Ipolitos grožis

**Ipolitos grožis** () – 1962 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Gina Lollobrigida – Ipolita
* Enrico Maria Salerno – Luka
* Milva – Ardiana
* Lars Bloch
* Carlo Giuffre
* Bruno Scipioni

## Turinys

Buvusi šokėja Ipolita po ginčo su trupės vadovu meta šokius ir išteka už degalinės savininko Lukos. Mergina traukia aplinkinių vyrų bei vairuotojų dėmesį, kas nuolat sukelia jos vyro pavydą. Netrukus ji sužino, kad Luka susitikinėja su kita moterimi ir nusprendžia jam atkeršyti, pasinaudodama vienu savo gerbėju...

## Apdovanojimai
* Berlyno kino festivalis – Auksinio lokio nominacija (1962)
Pelajus (Astūrija)

**Pelajus** buvo Iberijos vestgotų monarchas, įkūręs Asturijos karalystę 718 m. Manoma, kad jis pradėjo Rekonkistą, Iberijos pusiasalio išvadavimą nuo maurų, ir įkūrė Astūrijos monarchija kuri yra Leono, Kastilijos ir Portugalijos monarchijų pirmtakė.

Pelajo tėvas buvo Fafila. *Chronica Albeldensis* teigia, kad Fafila buvo Galecijos kunigaikštis, kurį nužudė vestgotų karalius Vitiza. Pasak Alfono III kronikos, Pelajus buvo karaliaus Čindasvinto anūkas, o jo tėvas buvo apakintas Kordoboje Vitizos įsakymu. Taip pat Vitiza ištrėmė iš Toledo Pelajų, kai tapo karaliumi 702 m. Anglų istorikas Roger Collins mano, kad *Chronica Albeldensis* yra patikimesnė. Abi kronikos sutinka, kad Pelajus buvo vestgotas, kurį iš Toledo ištrėmė Vitiza.

Dėl neaiškių priežasčių Pelajus sukilo prieš maurus ir buvo atsiųsta armija, vadovaujama generolo Alkamos ir Sevilijos vyskupo Opos, numalšinti sukilimą. Kovadongos mūšyje Alkama žuvo, o vyskupas buvo paimtas į nelaisvę. Nesutariama dėl mūšio datos. Paprastai jis datuojamas 718 ar 719 m., bet kai kurie šaltiniai nurodo vėlesnę datą.

Kai Pelajus buvo išrinktas Astūrijos kunigaikščiu pagal vestgotų papročius, jis sostinę įkūrė Kangas de Onís. Jis ištekino savo dukrą Ermesindą už Alfonso I, kuris buvo Kantabrijos kunigaikščio Petro sūnus.

Pelajus valdė 18-19 metų iki 737 m. Po jo mirties įpėdiniu tapo jo sūnus Favilas.
2017 m. pasaulio biatlono čempionatas

**2017 m. pasaulio biatlono čempionatas** – Tarptautinės biatlono sąjungos organizuotas geriausių pasaulio biatlono atletų čempionatas, kuris vyko vasario 9 d. – vasario 19 d. Hochfilcene, Austrijoje. Pasaulio čempionato rezultatai įskaityti į 2016–2017 m. biatlono pasaulio taurės bendrą įskaitą.

## Vietos parinkimas
Už čempionato vietą buvo balsuojama Tarptautinės biatlono sąjungos X kongreso metu, kuris vyko Merane, Italijoje, 2012 m. rugsėjo 2 d. Hochfilcenas gavo daugiau balsų nei antras kandidatas, Švedijos miestas Estešundas. Pasaulio čempionatas Hochfilcene vyko ketvirtą kartą.

## Medalių lentelė

## Medalininkai
### Vyrai

### Moterys

### Mišrios rungtys

## Lietuva čempionate
;Rezultatai

;Estafetės

## Šaltiniai
Flora Duffy

**Flora Duffy** (g. 1987 m. rugsėjo 30 d.) – Bermudos triatlono sportininkė, olimpietė. Daugkartinė pasaulio čempionė. 2020 m. vasaros olimpinėse žaidynėse pelnė pirmąjį savo šalies olimpinį aukso medalį.

## Rezultatai

## Nuorodos
* ITU svetainėje 

## Šaltiniai
Pita Taufatofua

**Pita Taufatofua** (g. 1983 m. lapkričio 5 d.) – Tongai atstovaujantis sportininkas, daugkartinis olimpietis. Varžosi tekvondo, baidarių ir kanojų sprinto, lygumų slidinėjimo varžybose.

## Biografija
Išpopuliarėjo 2016 m. vasaros olimpinių žaidynių atidarymo ceremonijos metu pusnuogis nešdamas Tongos vėliavą. Olimpiadoje dalyvavo tekvondo varžybose ir pralaimėjo pirmąją kovą. 2018 m. žiemos olimpinėse žaidynėse dalyvavo lygumų slidinėjimo varžybose ir užėmė 114-ą vietą. 

Sportininkas laimėjo Okeanijos tekvondo kvalifikacinį turnyrą ir pateko į 2020 m. vasaros olimpinių žaidynių varžybas.

## Šaltiniai
Raudonojo upelio pocūgė

**Raudonojo upelio pocūgė** arba **Redkriko pocūgė** (*Red Creek fir*) – 2020 m. duomenimis, masyviausias pušinių (*Pinaceae*) šeimos medis pasaulyje bei masyviausia pakrantinė pocūgė (*Pseudotsuga menziesii* var. *menziesii*). Ji auga apie 15 kilometrų į rytus nuo Port Renfru (*Port Renfrew*) gyvenvietės, Britų Kolumbijai priklausančioje Vankuverio saloje (Kanada). Buvo išmatuota 1998 m.:
* medžio tūris – 349 m³
* kamieno skersmuo – 423 cm
* aukštis – 73,8 m
* lajos skersmuo – 23 m
* medžio amžius – 750-1000 metų

Nepaisant gamtosaugos šalininkų grupės „Sengirių aljansas“ (*Ancient Forest Alliance*) dedamų įvairių pastangų prašant vyriausybę šį medį apsaugoti, jis iki šiol neturi saugotino medžio statuso, nors ir yra viešos poilsio zonos ribose. 2016 m. liepos mėnesį buvo siūloma Ramiojo vandenyno pakrantės nacionalinį parką išplėsti iki vakarinės pakrantės, kad į jį patektų „Raudonojo upelio pocūgė“, bei ją paskelbti nacionaliniu Britų Kolumbijos paveldo objektu, bet abu šiuos prašymus provincijos vyriausybė atmetė.

## Taip pat skaitykite
* Masyviausių pasaulio medžių rūšių sąrašas
* Diornerio pocūgė

## Šaltiniai

## Nuorodos
* ancientforestalliance.org / Port Renfrew Big Trees Map
* cathedralgrove.eu / Cathedral Grove, British Columbia
* youtube.com / The Worlds Biggest Douglas Fir Tree | 22 Jun 2018
* youtube.com / World's Largest Douglas-fir Tree - The Red Creek Fir!, by Ancient Forest Alliance | 6 Jun 2011
* youtube.com / THE BIGGEST DOUGLAS FIR TREE IN THE WORLD | 14 Jun 2019
Lašai (Pilkalnis)

**Lašai** () – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 3 km į pietvakarius nuo Pilkalnio, prie Eimenio ištakų.

## Istorija

Minimi nuo 1640 m. Istoriniai pavadinimo rašybos variantai: *Laszey*, *Laschey*, *Laaschen*. 1785 m. buvo mišrusis kaimas su 6 ugniakurais, 1822 m. – mišrusis kaimas su 29 gyventojais. 1847 m. Lašų kaime buvo 8 gyvenamieji pastatai ir 60 gyventojų. 1723–1818 m. priklausė Įsruties apskrities Užpjaunių domenų valsčiui, 1818–1945 m. – Pilkalnio apskričiai. Tikintieji priklausė Pilkalnio evangelikų liuteronų parapijai. 1874 m. apskrityje įsteigtas Užpjaunių valsčius, kuriam priklausė ir Lašų kaimo bendruomenė. Tarpukariu buvo kelių įvairaus dydžio sodybų gatvinis kaimas su nedideliu miškeliu šiaurės vakaruose, kurio pakraščiu tekėjo Eimenys. Kaimo vaikai lankė Karčianinkų mokyklą.
 
Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Lašai (reikšmės)

**Lašais** vadinami:

* gyvenvietė Rokiškio rajone;
* Šilutės rajone;
* buvęs kaimas Pilkalnio apskrityje.
HD 75289 b

**HD 75289 b** – egzoplaneta, skriejanti apie G0 V spektrinės klasės žvaigždę HD 75289, esančią Burių žvaigždyne. Nuo Saulės sistemos nutolusi apie 95,1 šviesmečio (29,1 parseko).

HD 75289 b yra dujinė milžinė. Planetos masė siekia 0,47 Jupiterio masės, o jos spindulys – apytikriai 1,03 karto didesnis nei Jupiterio. HD 75289 b masė nustatyta radialinių greičių metodu. Apie savo žvaigždę planeta apskrieja per maždaug 3,51 paros, jos orbitos didysis pusašis – 0,046 av, o ekscentricitetas – 0,0211.

Apie HD 75289 b atradimą pranešta 1999 m. Planeta aptikta Čilėje esančioje La Siljos observatorijoje, taikant radialinių greičių metodą. HD 75289 b yra vienintelė šioje sistemoje aptikta planeta.

## Šaltiniai
Charles Fernández

**Čarlis Fernandesas** (*Charles Fernández*, g. 1995 m. gruodžio 28 d.) – Gvatemalos šiuolaikinės penkiakovės sportininkas, olimpietis.

## Biografija
2012 m. Fernandesas dalyvavo savo pirmose tarptautinėse varžybose – pasaulio jaunučių čempionate, kuriame užėmė 27-ą vietą. 2014 m. gvatemalietis pirmą kartą dalyvavo pasaulio suaugusiųjų čempionate. Sportininkas pirmu bandymu pateko į finalą, kuriame užėmė 25-ą vietą. 2015 m. Fernandesas laimėjo Pan Amerikos žaidynes ir iškovojo kelialapį į 2016 m. vasaros olimpines žaidynes. Rio olimpiadoje gvatemalietis užėmė 15-ą vietą. 2019 m. sportininkas laimėjo auksą Pan Amerikos žaidynėse ir iškovojo kelialapį į 2020 m. vasaros olimpines žaidynes.

## Nuorodos
* UIPM svetainėje
HD 30177 b

**HD 30177 b** – egzoplaneta, skriejanti apie G8 V spektrinės klasės žvaigždę HD 30177, esančią Aukso Žuvies žvaigždyne. Nuo Saulės sistemos nutolusi apie 178,4 šviesmečio (54,7 parseko).

HD 30177 b yra dujinė milžinė. Planetos masė siekia 8,07 Jupiterio masės, o spindulys – apie 0,9078 Jupiterio spindulio. HD 30177 b masė nustatyta radialinių greičių metodu. Apie savo žvaigždę planeta apskrieja per maždaug 2532,5 (± 10,6) paros, jos orbitos didysis pusašis – 3,58 (± 0,01) av, o ekscentricitetas – 0,18 (± 0,014).

Apie HD 30177 b atradimą pranešta 2002 m. Planeta aptikta Anglijos-Australijos teleskopu, taikant radialinių greičių metodą. Be HD 30177 b, šioje sistemoje dar atrasta HD 30177 c planeta.

## Šaltiniai
Pantaras

**Pantaras** () – sala Indonezijoje, Mažosiose Sundos salose, Aloro salyne. Sala yra tuoj į vakarus nuo Aloro. Toliau vakaruose Pantaras Aloro sąsiauriu atskirtas nuo Soloro salyno, pietuose – 72 km pločio Omabajaus sąsiauriu nuo Timoro. Iš šiaurės salą skalauja Bandos jūra. Sala yra 50 km ilgio, 11–29 km pločio. Plotas – 728 km².

Pantaro sala kalnuota (aukštis iki 862 m – Sirungo kalnas), apaugusi atogrąžų miškais. Palyginus su Aloru, sala gana sausa. Liūčių laikmetis smarkiausiai pasireiškia sausio–vasario mėnesiais.

2010 m. Pantare gyveno 39 896 gyventojai. Sala patenka į Rytų Nusa Tengaros provincijos Aloro regenciją. Pagrindinės gyvenvietės – Baranusa ir Kabiras. Į Pantarą kelia keltai iš Kalabahio (Aloras) ir Larantukos (Floresas). Taip pat į Alorą plaukiojama valtimis. Verčiamasi žvejyba, auginami ryžiai, kukurūzai, kasava. Vietos gyventojai šneka keliomis papuasų kalbomis. Čia gyvena Aloro–Pantaro tautos bei aloriečiai.

## Šaltiniai
Ambelau

**Ambelau** () – sala Indonezijoje, Molukų salyne, 20 km į pietryčius nuo Buru salos, Bandos jūroje. Sala beveik apskrita, iki 10 km skersmens. Plotas – 201,7 km².

Sala vulkaninės kilmės, paviršius kalnuotas, iškyla iki 608 m (Baulos kalnas). Didžiumą paviršiaus dengia atogrąžų miškai. Salą juosia koralų rifai.

2010 m. Ambelau gyveno 6846 žmonės, daugiausia ambelaujiečiai, nors yra ir bugių bei javiečių. Sala administraciškai priklauso Molukų provincijai, Pietų Buru regencijai. Pagrindinė gyvenvietė – Vailua. Auginami ryžiai, kukurūzai, kokospalmės, veisiamos babirusos, žvejojamas tunas.

## Šaltiniai
Gvaltai

**Gvaltai** – buvęs kaimas Vilniaus rajono savivaldybės vakaruose, 6 km nuo Sudervės, prie kelio .

## Etimologija

XVIII–XIX a. Gvaltų žemės priklausė dviem ponams. Pietinę kaimo dalį valdė Jurkiškių dvaro ponas Stanislovas Bonifacas Jundzilas, o šiaurinę dalį Elniakampio dvarininkas Jeronimas Stroinovskis. Pasakojama, kad dėl šių žemių jie buvo susipykę, todėl šioje vietoje atsiradęs paskui kaimas buvo pavadintas Gvaltais nuo lenkiško žodžio „muštynės“ ().

## Istorija

Sovietmečiu kaime veikė pieno supirkimo punktas. 1988 m. gegužės 30 d. Gvaltų kaimas buvo prijungtas prie Vaigeliškių.

## Gyventojai

## Šaltiniai

* https://neriesparkas.lt/wp-content/uploads/2015/12/Neries-regioninis-parkas-tautosakos-rinkinys-su-papildytu-vertimu.pdf
Kauno Žalgirio futbolo akademijos stadionas

**Kauno Žalgirio futbolo akademijos stadionas** (XX a. ***Kauno futbolo mokyklos stadionas***, iki 2020 m. ***Tauro sporto mokyklos stadionas***) – įvairios paskirties stadionas su futbolo aikšte Kaune, šalia sporto mokyklos „Tauras“.

Stadiono danga yra natūrali veja (žolė). Matmenys 105×68 m. Yra apšvietimas. Stadionas talpina 500 žiūrovų.

## Istorija

Stadionas pastatytas dar sovietmečiu miesto vakaruose, Vilijampolės seniūnijoje esančiame Neries krantinės parke. Parkas įkurtas tarp Petro Vileišio ir Varnių tiltų, šalia Neries upės bei Neries krantinės gatvės, į pietryčius nuo Sąjungos aikštės. Stadione sportuodavo „Tauro“ sporto mokyklos auklėtiniai, vyko vaikų ir jaunimo rungtynės. Ilgus metus žaisdavo žemųjų lygų mėgėjai.

XXI a. stadionas priklausė „Tauro“ sporto mokyklai, čia įrengti keli atviri aikštynai. Apie 2010 m. čia namų rungtynes yra žaidęs Spyris Kaunas, taip pat FBK Kaunas. 2017 m. aikštynuose buvo planuojama pastatyti pripučiamą futbolo maniežą, kuris galiausiai iškilo kitur – „Kelininko“ stadiono vietoje Jovarų g.

Naujas maniežas turėjo būti įrengtas ant dabar esančios antrosios treniruočių aikštės bei nedidelės dirbtinės dangos aikštelės, neliečiant pagrindinės natūralios dangos aikštės. Kupolo apačioje buvo planuojama palikti 2,5 m aukščio skaidrios medžiagos tarpą, pro kurį į pastato vidų patektų daugiau šviesos, matytųsi upės pakrantė. Buvo skaičiuojamas beveik 25 m pastato aukštis, 136×84 m jo dydis su viduje įrengta pilnų matmenų dirbtinės dangos futbolo aikšte, apie 500 vietų tribūnomis, apšilimo aikštele, pagalbinėmis patalpomis. Teoriškai pripučiamas kupolas vasarą galėtų būti išmontuojamas. 

Derinant projektą, paaiškėjo, kad naujojo statinio sklypo paruošimui būtų tekę iškirsti nemažai suaugusių medžių. Be to, didelis pripučiamas pastatas galėjo smarkiai pakenkti kraštovaizdžiui. Maniežo saugumui galėjo grasinti ir Neries užliejama teritorija, nors potvyniai mieste pastaraisiais metais tapo retu reiškiniu.

2019 m. dėl S. Dariaus ir S. Girėno stadiono rekonstrukcijos didysis futbolas grįžo į šį stadioną. Šiame stadione namų rungtynes žaidė A lygos dalyvis FK Kauno Žalgiris, todėl stadione buvo įrengtos papildomos sėdimos vietos, bokštelis filmuoti rungtynėms. 2020 m. stadionas pavadintas „Kauno Žalgirio“ futbolo akademijos vardu.

## Galerija

Kauno Tauro SM stadionas.JPG|Įėjimo vartai (šalia sporto mokyklos)
Kauno Tauro SM stadionas. Nuo tribūnų.JPG|Vaizdas nuo tribūnų
2020, Kauno Tauro SM stadionas.JPG|Futbolo aikštė


## Šaltiniai

## Nuorodos

* Sąrašas:Lietuvos futbolo stadionai
* Lietuvos futbolo enciklopedija. (*lfe.lt*)
Jučiai (Velikolukskojė)

**Jučiai** (, nuo 1938 m. *Weidenbruch*, nuo 1950 m. ***Velikolukskojė***, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 3 km į šiaurės vakarus nuo Pilkalnio, prie Pjaunės upelio.

## Istorija

Minimi nuo 1544 m. Istoriniai pavadinimo rašybos variantai: *Judschayten*, *Judschen*, *Judzen*, *Judtschen*, *Judszen*, *Jodszen*, *Juttschen*. 1785 m. buvo karališkasis valstiečių kaimas su 11 ugniakurų, 1821 m. – valstiečių kaimas su 68 gyventojais. 1846 m. Jučiuose buvo 13 gyvenamųjų pastatų ir 110 gyventojų. 1723–1818 m. priklausė Įsruties apskrities Užpjaunių domenų valsčiui, 1818–1945 m. – Pilkalnio apskričiai. 1874 m. apskrityje įsteigtas Užpjaunių valsčius, kuriam priklausė ir Jučių kaimo bendruomenė. Tikintieji priklausė Pilkalnio evangelikų liuteronų parapijai. 1893 m. šalia kaimo nutiestas Tilžės–Stalupėnų geležinkelis. Kaimo pietuose buvo nedidelė pelkė, kurioje buvo kasamos durpės.

Po Antrojo pasaulinio karo ar vėliau sovietmečiu išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai

## Nuorodos
* Jutschen (Genealogy.net)
Domantas Putrius

**Domantas Putrius** (g. 2000 m. rugpjūčio 8 d.) – Lietuvos futbolininkas, rungtyniaujantis saugo pozicijoje.

## Karjera
Futbolo paslapčių mokėsi gimtojoje Klaipėdoje pas trenerį Rimantą Skersį, o nuo 2012 metų buvo Nacionalinės futbolo akademijos auklėtinis.

Rungtyniavo Nacionalinės futbolo akademijos (NFA) komandoje. Po 2018 m. NFA komanda buvo išformuota.

2019 m. buvo sudaręs sutartį su A lygoje žaidusia Kauno „Stumbro“ komanda, tačiau įpusėjus sezonui klubas žlugo.

2019 m. antroje pusėje atstovavo Nevėžis B ekipai, kuri žaidė Antroje lygoje.

2020 m. kovo 2 d. pranešta, kad tapo FK Kauno Žalgiris klubo nariu. Rungtyniavo 13 numeriu pažymėtais marškinėliais.

## Statistika

## Karjera rinktinėse
Lietuvos jaunimo rinktinių narys. Buvo nuolat kviečiamas į Lietuvos U17 ir U19 rinktines, o su U21 rinktine dalyvavo Baltijos taurės varžybose.

## Pasiekimai
; su FK Kauno Žalgiris
* A lyga
: Bronzos medaliai: 2020

## Šaltiniai

## Nuorodos
* alyga.lt
* Soccerway
* transfermarkt.de
* lietuvosfutbolas.lt
* zalgiris.lt (FK Kauno Žalgirio svetainėje)
El Puerto de Santa Marija

**El Puerto de Santa Marija** ( 'Šv. Marijos uostas') – miestas pačiuose Ispanijos pietuose, Andalūzijoje, Kadiso provincijoje, 10 km į šiaurės rytus nuo Kadiso, Kadiso įlankos pakrantėje, prie Gvadaletės žiočių. Geležinkelio stotis, plentai į Cheres de la Fronterą, Kadisą, Čipioną, Sanlukar de Baramedą; jūrų uostas. Turizmas (kurortas, driekiasi smėlio paplūdimiai), apylinkėse verčiamasi vynininkyste. Yra gotikos ir baroko stiliaus bažnyčia (1486 m., perstatyta XVII a.), Šv. Morkaus pilis (XIV a. pastatyta mečetės vietoje), XVI a. Viktorijos vienuolynas, XIX a. pab. bulių kautynių aikštė, taip pat kiti barokiniai vienuolynai, bažnyčios, rūmai.

El Puerto de Santa Marijoje vyksta čia gaminamo chereso vyno šventė, bulių kautynės, Didžiosios savaitės procesijos, motociklų lenktynės, Švč. Karmelio Dievo Motinos šventė (Marijos skulptūra nešama žvejų valtyje).

## Istorija
Pasak legendos, senovėje čia buvęs graikų Menestėjo uostas (), kurį įkūręs Trojos karo dalyvis Menestėjas. 711 m. gyvenvietę užkariavo maurai ir pavadino Alkanatifu („druskos uostu“). 1260 m. miestą užėmė Alfonsas X ir pavadino El Puerto de Santa Marija. 1492 m. iš čia pajudėjo pirmoji Kristupo Kolumbo ekspedicija, „atradusi“ Ameriką. 1500 m. Chuanas de la Kosa čia nubraižė pirmąjį pasaulio žemėlapį, į kurį įtraukta Amerika. XVI–XVII a. uoste laikytos ispanų galeros, mieste steigėsi prekybininkai. Per Pirėnų karus El Puerto de Santa Marijoje bazavosi prancūzų armija.

## Galerija

File:Castillo de San Marcos, El Puerto de Santa María, España, 2015-12-08, DD 03.JPG|Šv. Morkaus pilis
Iglesia Mayor Prioral - El Puerto de Santa Maria (Cadiz) - 1.jpg|Centrinė miesto bažnyčia
Plaza de Elías Ahúja (36795470240).jpg|Bulių kautynių aikštė
El Puerto de Santa Maria - 035 (30619749241).jpg|Miesto rotušė


## Šaltiniai
Bodrumas

**Bodrumas** () – miestas Turkijos pietvakariuose, Muhlos ile, Bodrumo pusiasalyje, prie Egėjo jūros Giokovos įlankos, Turkijos Rivjeroje. Žvejybos, keleivių ir jachtų uostas; keltai į Koso, Rodo, Ikarijos salas. Bodrumas yra svarbus Turkijos pajūrio kurortas. Auginami citrusiniai vaisiai (ypač, mandarinai), jais prekiaujama. Yra 1402 m. kryžiuočių pastatyta Šv. Petro pilis (*Petronium*), joje yra povandeninės archeologijos muziejus. Prie pat Bodrumo yra Išlikę senovės graikų polio ir miesto Halikarnaso griuvėsiai.

Nuo 2002 m. rengiamas kasmetinis Bodrumo baleto festivalis.

## Istorija
Nuo senovės šioje vietoje stovėjo Karijos miestas Halikarnasas. Dabartinis miestas pradėjo kurtis apie XV a. pastačius kryžiuočių *Petronium* pilį (nuo jos pavadinimo kilo ir Bodrumo vardas). 1522 m. pilį užėmė Osmanai. XX a. pr. čia ėmė kurtis iš Kretos atkeldinti turkai. Nuo XX a. vid. Bodrumas pradėjo augti kaip kurortas.

## Galerija

Bodrum Castle (2017).jpg|Bodrumo pilis
The theatre of ancient Halicarnassus, built in the 4th century BC during the reign of King Mausolos and enlarged in the 2nd century AD, the original capacity of the theatre was 10,000, Bodrum, Turkey (16456817694).jpg|Halikarnaso mauzoliejaus liekanos
Bodrum Harbour, Türkiye.jpg|Bordumo uostas


## Šaltiniai
Fetchijė

**Fetchijė** () – miestas Turkijos pietvakariuose, Muhlos ile, ~140 km į vakarus nuo Antalijos, prie Viduržemio jūros Fetchijės įlankos, Turkijos Rivjeroje. Žvejybos, keleivių ir jachtų uostas; pro miestą eina Antalijos–Izmiro plentas. Fetchijė yra svarbus Turkijos pajūrio kurortas. Auginami citrusiniai vaisiai, alyvuogės, tabakas. Fetchijės apylinkėse kasamos chromo, magnio rūdos. Šalia išlikę antikinio Telmeso miesto griuvėsiai, uolose iškaltų likų nekropolio, kryžininkų įtvirtinimų liekanos. Veikia krašto muziejus, kur saugomi apylinkių archeologiniai radiniai. Turistų lankoma Fetchijės įlankoje esanti Kyzylados sala, netoliese esantis „Drugelių slėnis“, pasižymintis drugelių rūšių gausa.

## Istorija
Senovėje dabartinės Fetchijės vietoje stovėjo didžiausias Likijos miestas Telmesas. VII–VIII a. jis nunyko. Vėliau pastatyta tvirtovė, X a. miestas buvo žinomas kaip ***Makris*** (). XII a. tai buvo svarbus prekybos kvepalais centras. ~XIII a. pr. užimtas turkų, o 1424 m. pateko į Osmanų imperiją (toliau vadintas suturkintu graikišku pavadinimu *Meğri*). XIX a. pab. mieste gyveno daug graikų, kurie 1923 m. buvo iškeldinti (Graikijoje įkūrė Nea Makrį). 1934 m. Mehris pervadintas į Fetchiję kare žuvusio Osmanų piloto Juzbašio Fetchi Bėjaus (*Yüzbaşı Fethi Bey*) garbei. 1957 m. Fetchijė buvo sugriauta žemės drebėjimo (žuvo 67 žmonės).

## Galerija

Fethiye City - 2014.10 - panoramio.jpg|Miesto gatvė
Fethiye - panoramio (12).jpg|Jachtų prieplauka
Fethiye Theater 01.JPG|Telmeso amfiteatro liekanos
Fethiye Amyntas.jpg|Likų nekropolis


## Šaltiniai
Belekas

**Belekas** () – miestelis Turkijos pietuose, Antalijos ile, Seriko rajone, 30 km į rytus nuo Antalijos, Viduržemio jūros pakrantėje, Turkijos Rivjeroje. Plentai į Antaliją ir Seriką. Svarbus Turkijos pajūrio kurortas. Yra dideli golfo aikštynai, kuriuose vyksta tarptautiniai golfo čempionatai. Pakrantėje driekiasi paplūdimys. Netoliese yra Kuršunlu krioklys ir gamtos parkas, senovinių Pergės ir Aspendo miestų liekanos, amfiteatras (jame vyksta operos ir baleto pasirodymai).

## Galerija

2005-04 Belek (20).jpg|Golfo aikštynas
Antalya - 2005-July - IMG 3082.JPG|Viešbutis
Centrum města - panoramio.jpg|Miesto centras
Mešita - panoramio (1).jpg|Mečetė


## Šaltiniai
Deividas Lukošius

**Deividas Lukošius** (g. 1991 m. sausio 24 d.) – Lietuvos futbolininkas. Žaidžia saugo pozicijoje.

## Karjera

2009 m. žaidė Bangoje, 2010 m. FC Klaipėda; 2012 m. FK Jelgava; 2013 m. FK Šilutė; FK Klaipėdos Granitas; FK Palanga.

2017 m. žaidė Bangoje, kuri rungtyniavo Pirmoje lygoje.

2018 m. A lygoje atstovavo Klaipėdos “Atlantui”.

2019 m. grįžo į Bangą ir rungtyniavo Pirmoje lygoje. Sužaidė 27 rungtynes ir pasižymėjo trimis įvarčiais. 
PASTABA. Gargždų „Bangos“ oficiali svetainė nurodo, kad žaidė 26 rungtynes ir pelnė du įvarčius.

2020 m. kovo 2 d. pranešta, kad pratęsta sutartis su Banga.

2021 m. sezono pradžioje persikėlė į FK Šilutę.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Šaltiniai

## Nuorodos
* alyga.lt
* Soccerway
* FK Banga (fkbanga.lt)
* transfermarkt.com
* lietuvosfutbolas.lt
Černomorecas

**Černomorecas** () – miestas vakarinėje Bulgarijoje, 24 km nuo Burgaso, prie Juodosios jūros. Kurortinis miestelis, kuriame gyvena 2,2 tūkst. gyventojų.

## Istorija

Gyvenvietei 2009 m. buvo suteiktas miesto statusas. Sukurta infrastruktūra ir plėtojamas turizmo verslas.

## Galerija

Hramsvetinikola.jpg|
Burgas-Ethnographic-museum-male-costume-Chernomorets.jpg|
Chernomorets-1.jpg|
Chernomorets-2.jpg|


## Nuorodos
* Apie miestą
Steven Thicot

**Stevenas Tiko** (*Steven Thicot*; g. 1987 m. vasario 16 d.) – futbolininkas, kilęs iš Prancūzijos, rungtyniaujantis gynėjo pozicijoje. Žaidė Lietuvoje 2020 ir 2021 m. Atstovavo „Kauno Žalgirio“ klubui.

## Karjera
Prancūzijos stipriausios lygos „Nantes“ klubo auklėtinis.

2006–2007 m. sezone atstovavo Sedano „Ardennes“ ir debiutavo Prancūzijos „Ligue 1“. 

Vėliau rungtyniavo Škotijoje („Hibernian“), Portugalijoje („Naval“, „Belenenses“ ir „Tondela“), Rumunijoje (Bukarešto „Dinamo“), Graikijoje (AEL) ir Malaizijoje („Melaka United“).

2019 m. žaidė JAV, kur atstovavo antroje pagal pajėgumą JAV lygoje rungtyniavusiam Šarlotės „Independence“ klubui.

### FK Kauno Žalgiris
2020 m. kovo 2 d. pranešta, kad tapo FK Kauno Žalgiris klubo nariu. Rungtyniavo 87 numeriu pažymėtais marškinėliais. 

2020 m. A lygoje sužaidė 17 susitikimų. (Dėl pandemijos 2020 m. sezone komandos sužaidė po 20 rungtynių.)

2021 m. sezone A lygoje sužaidė 28 rungtynes. Po sezono pasibaigė sutartis, kuri nebuvo pratęsta. 

2022 m. gegužės viduryje sugrįžo į Škotiją ir pasirašė sutartį su Škotijos trečiojo diviziono Clyde FC klubu.

## Statistika
; A lygos statistika

## Karjera rinktinėse
Žaidė Prancūzijos U-17 vaikinų rinktinėje. Buvo šios rinktinės kapitonas.

## Pasiekimai
; su FK Kauno Žalgiris
* A lyga
: Bronzos medaliai: 2020, 2021 m.

; su Prancūzijos U-17 rinktine:
* U-17 Europos futbolo čempionato laimėtojas (2004 m.)

## Šaltiniai

## Nuorodos
* alyga.lt svetainė
* lietuvosfutbolas.lt
* zalgiris.lt (FK Kauno Žalgirio svetainė)
* SOCCERWAY
* Transfermarkt
HD 73267 b

**HD 73267 b** – egzoplaneta, skriejanti apie G5V spektrinės klasės žvaigždę HD 73267, esančią Kompaso žvaigždyne. Nuo Saulės sistemos nutolusi apie 162,8 šviesmečio (49,9 parseko).

HD 73267 b yra dujinė milžinė. Jos masė siekia 3,06 Jupiterio masės (972,8903 karto masyvesnė už Žemę), o spindulys – 0,9078 Jupiterio spindulio. Apie savo žvaigždę planeta apskrieja per maždaug 1260 parų, jos orbitos didysis pusašis – 2,198 (± 0,025) av, o ekscentricitetas – 0,256 (± 0,009).

Apie HD 73267 b atradimą pranešta 2008 m. Planeta aptikta Čilėje, Atakamos dykumoje, esančios La Siljos observatorijos ESO 3,6 m teleskopo HARPS spektrografu, taikant radialinių greičių metodą. HD 73267 b yra vienintelė šioje sistemoje atrasta planeta.

## Šaltiniai
Sozopolis

**Sozopolis** () – miestas vakarinėje Bulgarijoje, prie Juodosios jūros. Kurortinis miestelis, kuriame gyvena 5,7 tūkst. gyventojų. 

## Istorija
Gyvenvietei buvo suteiktas miesto statusas. Sukurta infrastruktūra ir plėtojamas turizmo verslas.

## Sportas
* FC Sozopol futbolo klubas.
* Miesto stadionas.

## Galerija

File:Sozopol Bulgaria beach by Jeroen Kransen.jpg|Paplūdimys
File:Ancient Remains 5.JPG|Senoviniai paminlkai
File:Sozopol-oldhouses.jpg|Mediniai namai
File:Sozopol-old town.JPG|Senamiestis
File:Sozopol_2012-06-03_12.01.30.jpg|Senamiestis
File:Sozopol_2012-06-03_11.28.59.jpg|Senamiestis


## Nuorodos
* Miesto oficialioji svetainė (bulgarų k.)
Užpjauniai (reikšmės)

**Užpjauniais** vadinami:

* kaimas Šakių rajone;
* kaimas Šilutės rajone;
* gyvenvietė Rusijoje, Karaliaučiaus srityje.
Gliese 317 b

**Gliese 317 b** arba **GJ 317 b** – egzoplaneta, skriejanti apie raudonąją nykštukę Gliese 317, esančią Kompaso žvaigždyne. Nuo Saulės sistemos nutolusi apie 49,9 šviesmečio (15,3 parseko).

Gliese 317 b yra dujinė milžinė. Planetos masė siekia 2,3298 Jupiterio masės (740,732 karto masyvesnė už Žemę), o spindulys – 0,9078 Jupiterio spindulio. Apie savo žvaigždę planeta apskrieja per maždaug 698,2 paros, jos orbitos didysis pusašis – 1,11 av, o ekscentricitetas – 0,02. Gliese 317 b masė nustatyta radialinių greičių metodu.

Apie Gliese 317 b atradimą pranešta 2007 m. Planeta aptikta Havajuose esančioje W. M. Keck observatorijoje, taikant radialinių greičių metodą. Be Gliese 317 b, šioje sistemoje dar aptikta Gliese 317 c planeta (taip pat dujinė milžinė).

## Šaltiniai
Šaltai

**Šaltai** (, nuo 1946 m. ***Lozovojė***, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 5 km į šiaurės vakarus nuo Pilkalnio, 15 km į pietus nuo Lazdynų, prie Pjaunės ir Ragupės santakos.

## Istorija

Įkurti 1564 m. Istoriniai pavadinimo rašybos variantai: *Salltey*, *Saltey*, *Szalten*. Po 1709–1711 m. maro kaime liko tik vienas valstiečio ūkis; į ištuštėjusias sodybas atkelta vokiečių kolonistų iš Brandenburgo. 1785 m. buvo karališkasis valstiečių kaimas su 7 ugniakurais, 1823 m. – 8 valstiečių sodybos su 59 gyventojais. 1854 m. Šaltuose buvo 9 gyvenamieji pastatai ir 80 gyventojų. 1723–1818 m. priklausė Įsruties apskrities Užpjaunių domenų valsčiui, 1818–1945 m. – Pilkalnio apskričiai. Tikintieji priklausė Pilkalnio evangelikų liuteronų parapijai. 1874 m. apskrityje įsteigtas Smilgių valsčius, kuriam priklausė ir Šaltų kaimo bendruomenė. 1893 m. pro kaimą nutiestas Tilžės–Stalupėnų geležinkelis, už 1 km nuo Šaltų, Smilgiuose, įrengta stotelė. 1905 m. Šaltuose buvo 9 gyvenamieji namai, 86 gyventojai – visi vokiečiai.

Po Antrojo pasaulinio karo ar vėliau sovietmečiu išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Lermontovas (miestas)

**Lermontovas** () – miestas Rusijoje, Stavropolio krašte. Kurtortinio tipo miestas, kuriame pagal 2019 m. duomenis gyveno 22,6 tūkst. gyventojų. Absoliuti dauguma (93,8 %) gyventojų buvo rusų tautybės. Miestas ir apylinkės įeina į saugomą Kaukazo Mineralinių Vandenų regioną.

## Istorija

1953 m. pradėtos miesto statybos. Tuo metu ten steigėsi kalnakasybos institutas ir buvo statomi kiti objektai. 1954 m. gyvenvietė pavadinta *Lermontovskij*, žymaus rusų poeto Michailo Lermontovo garbei. 1956 m. liepos 24 d. gyvenvietei suteiktas miesto statusas, 1967 m. rugpjūčio 11 d. jis pervadintas ir tapo *Lermontovu*.

1996 m. buvo patvirtintas miesto herbas. Jo autorė – Natalja Dudnik.

## Sportas
* Futbolo klubas „Trud“
* Lermotovo miesto futbolo stadionas. Dar žinomas kaip „Beštau“ stadionas (). 2002 ir 2007 m. šis stadionas buvo Grozno „Tereko“ (dabartinio „Achmato“) namų arena. jame namų rungtynes gali žaisti aplinkinių miestų komandos (FK Inter Čerkesk).

## Galerija

Город_Лермонтов._Проспект_Лермонтова.jpg|Lermontovo prospektas. Lermontovo miestas.
Администрация_города_Лермонтов.jpg|Miesto administracijos pastatas (2019 m.)


## Nuorodos
* Miesto svetainė
* Miesto vystymosi koncepcija  (Ru)
* Informacija (ru)
Porto Červas

**Porto Červas** arba sutrumpintai ***Červas*** () – miestelis Italijoje, šiaurės Sardinijoje. Kurortas.

Tai išskirtinis kurortas, tenkinantis turtingųjų įgeidžius. Žinomas dėl savo jachtklubo, kurio nariais gali tapti tik milijonieriai, laikantys savo prabangias jachtas Porto Červo uoste.

## Istorija
Po Antrojo pasaulinio karo kaimas buvo pertvarkytas pagal architektų Jacques Couelle, Luigi Vietti ir Michele Busiri Vici planą. Pastatytas naujasis uostas, skirtas švartuotis jachtoms, ir iki tol buvęs žvejų kaimeliu Porto Červas tapo prestižiniu kurortu.

## Turizmas

Miestelyje yra parduotuvių, barų, restoranų ir prekybos centrų.

Įlankoje esama dviejų prieplaukų: išliko senoji ir pastatyta naujoji prieplauka. Naujosios prieplaukos gale yra laivų statykla, galinti remontuoti prabangias jachtas.

Romazino įlankoje esantis Porto Červas yra viena brangiausių vietų Europoje. Namų kainos siekia iki 300 000 eurų už kvadratinį metrą.

„Pitrizza“, „Romazzino“ ir „Cala di Volpe“ viešbučiai yra vieni iš prabangiausių pasaulyje.

Viešbutis „Cala di Volpe“ rodytas 1977 m. filme apie Džeimsą Bondą „Šnipas, kuris mane mylėjo“.

## Išnašos

## Nuorodos
* consorziocostasmeralda.com
* marinadiportocervo.com
* www.nytimes.com
Vyturys

**Vyturys** – vieversio sinonimas. Taip pat vyturys yra Lietuvoje populiarus pavadinimas:

* Vaikų ir jaunimo literatūros leidykla „Vyturys“, veikusi Vilniuje 1985–2001 m.
* Mokymo įstaigos:
** Vilniaus Vyturio pradinė mokykla
** Panevėžio Vyturio progimnazija
** Klaipėdos Vyturio pagrindinė mokykla
** Kauno Vyturio gimnazija

* Vyturiai, Utenos miesto rajonas
* Mokomasis sklandytuvas BrO-21 Vyturys
* Marijampolės berniukų choras Vyturėlis
* Vaikų žurnalas „Vyturys“, leistas 1931 m. ir 1935–1940 m. Kaune.
Klaipėdos „Neptūnas“

**Klaipėdos „Neptūnas“** gali reikšti:

* Klaipėdos Neptūnas – krepšinio klubas iš Klaipėdos;
* FK Neptūnas Klaipėda – futbolo komanda iš Klaipėdos.
Skarboras (Anglija)

**Skarboras** () – miestas šiaurinėje Anglijoje, Šiaurės Jorkšyre prie Šiaurės jūros. Populiarus kurortas, kuriame išvystytas turizmas. Yra jūrų uostas, prieplauka.

## Istorija
Gyvenvietė žinoma nuo viduramžių. Buvo pastatyta pilis, kurios griuvėsiai išliko iki šių laikų.

1318 m. per karą su škotais miestas buvo sudegintas.

1867 m. pastatytas ir pradėjo veikti Grand Hotel. miestas tapo patrauklus poilsiautojams, kurie vasaroti pamėgo prie Šiaurės jūros.

## Sportas

### Futbolas
* Scarborough FC
* Kriketo klubas

## Galerija

File:Scarborough in snow.JPG|
File:Scarborough2.jpg|
File:scarboroughwithbridge.JPG|
File:The Grand Hotel.jpg|
File:Scarborough Police Box.jpg|
File:Scarbbelle.jpg|
File:The Spa and the Grand Hotel, Scarborough - geograph.org.uk - 807308.jpg|
File:Scarborough Marina.jpg|


## Nuorodos
* Official tourism website  (EN)
* Yorkshire Coast Radio Scarborough News  (EN)
* The Scarborough News (EN)
Glifada

**Glifada** () – miestas pietų Graikijoje. Netoli Atėnų pietinės dalies. Populiarus kurortas, kuriame pagal 2011 m. surašymo duomenis gyveno 87,3 tūkst. asmenų.

## Istorija
Miestas turi seną istoriją. Žinomas nuo Antikos laikų.

Dabartinis miestas per keletą dešimtmečių tapo populiariu turizmo centru. Jame pastatyti viešbučiai, restoranai ir naktiniai klubai.

## Sportas
* AO Glyfada futbolo klubas.
* Miesto stadionas.
* ANO Glyfada polo klubas

## Nuorodos
* Oficiali miesto svetainė